Moj put u Ameriku
<s>Moj put u Ameriku je knjiga poznatog dalmatinskog slikara, kipara i pisca Joke Kneževića, u kojoj je on opisao svoj put i boravak u Americi (Kanada, SAD), od kolovoza 1969. do kolovoza 1970.</s><s>Tu je opsežnu putopisno-dnevničku prozu na 300 stranica izdao Čakavski sabor u Splitu, 1979. godine.</s>

<s>Knežević se u Ameriku otputio sa suprugom Mladenkom kako bi od prodaje svojih slika namakao sredstva za izgradnju obiteljske kuće-galerije u Brguji nedaleko Omiša.</s><s>Tada je autor imao 62. godine.</s><s>U Ameriku je putovao brodom „Split“ dužine 145 metara.</s><s>Plovidba na ruti Rijeka – Trst – Messina - Gibraltar – Bilbao – Montreal, trajala je od 7. do 26. kolovoza 1969.</s>

<s>U svojim lapidarnim bilješkama primarno dnevničkoga karaktera Knežević opisuje događaje tijekom putovanja i boravka u Americi u kojoj je boravio u Montrealu, Torontu, Clevelendu, New Yorku, Pittsburghu u kojem je u crkvi sv. Nikole obnovio zidne slike Maksimilijana Vanke.</s>

<s>U New Yorku je posjetio The Metropolitan Museum of Art (u kojem ga se osobito dojmio Rembrandtov „Aristotel pred poprsjem Homerovim“), kao i The Frick Collection i MoMA.</s>

<s>Tijekom puta i boravka u Americi, mnogo je slikao te je priredio nekoliko formalnih i neformalnih izložbi svojih radova.</s>

<s>Premda „Moj put u Ameriku“ donosi pregršt crtica, anegdota i zanimljivih podataka, ipak to opsežno djelo - u kojem zapravo ima malo esejističkih promišljanja o likovnosti i o filozofiji života - općenito ne dosiže literarne kvalitete kakve je Knežević ostvario u svojim Malim razgovorima (1964.) i Mojim sjećanjima (1996.).</s>

<s>Izvori
 Joko Knežević: Moj put u Ameriku, Split, 1979.</s><s>Joko Knežević: Moja sjećanja, Zagreb, 1996.</s>

<s>Knjige 1979.</s><s>Jugoslavenske knjige</s>

